*​ಸಿನಿಮಾ ಆಸಕ್ತರಿಗೆ ಸುವರ್ಣಾವಕಾಶ: ಚಲನಚಿತ್ರ ಅಕಾಡೆಮಿಯಿಂದ 'ಸಿನಿ ಸಂವಾದ' ಮತ್ತು 'ಮಹಿಳಾ ಸಿನಿ ಸಂವಾದ' ತರಬೇತಿ ಕಾರ್ಯಾಗಾರಕ್ಕೆ‌ ಆನ್ ಲೈನ್ ಮೂಲಕ ಅರ್ಜಿ ಆಹ್ವಾನ*

​ಬೆಂಗಳೂರು, ಅಕ್ಟೋಬರ್ 30 (ಕರ್ನಾಟಕ ವಾರ್ತೆ) :

ಕರ್ನಾಟಕ ಚಲನಚಿತ್ರ ಅಕಾಡೆಮಿಯ ವತಿಯಿಂದ ಯುವ ಪ್ರತಿಭೆಗಳು ಹಾಗೂ ಮಹಿಳೆಯರಿಗಾಗಿ ಚಲನಚಿತ್ರ ನಿರ್ಮಾಣ ತರಬೇತಿ ಕಾರ್ಯಾಗಾರ ಮತ್ತು ವಿಚಾರ ಸಂಕಿರಣಗಳಾದ *"ಸಿನಿ ಸಂವಾದ" ಹಾಗೂ "ಮಹಿಳಾ ಸಿನಿ ಸಂವಾದ"* ಕಾರ್ಯಕ್ರಮಗಳನ್ನು ಆಯೋಜಿಸಲಾಗಿದ್ದು, ಆಸಕ್ತರಿಂದ ಆನ್‌ಲೈನ್ ಮೂಲಕ ಅರ್ಜಿಗಳನ್ನು ಆಹ್ವಾನಿಸಲಾಗಿದೆ.

*ಕಾರ್ಯಕ್ರಮಗಳ ವಿವರ*:
2026 ನೇ ನವೆಂಬರ್ 14 ರಿಂದ 16 ರ ವರೆಗೆ *ಸಿನಿ ಸಂವಾದ ಕುರಿತು 3 ದಿನಗಳ ಕಾರ್ಯಾಗಾರ* ವನ್ನು ಹಮ್ಮಿಕೊಳ್ಳಲಾಗಿದ್ದು, ಚಲನಚಿತ್ರ ಕ್ಷೇತ್ರದಲ್ಲಿ ತೊಡಗಿಸಿಕೊಂಡಿರುವ 21 ವರ್ಷಕ್ಕಿಂತ ಮೇಲ್ಪಟ್ಟ ಯುವ ಚಲನಚಿತ್ರ ನಿರ್ಮಾಪಕರು, ನಿರ್ದೇಶಕರು, ತಂತ್ರಜ್ಞರು, ಬರಹಗಾರರು, ನಟನೆಯಲ್ಲಿ ಆಸಕ್ತಿ ಉಳ್ಳವರ ಹಾಗೂ ಸಿನಿಮಾಸಕ್ತರು ಭಾಗವಹಿಸಬಹುದು.

2026  ನೇ ನವೆಂಬರ್ 17 ರಂದು *ಮಹಿಳಾ ಸಿನಿ ಸಂವಾದ ಕುರಿತು 1 ದಿನದ ಕಾರ್ಯಾಗಾರ* ವನ್ನು ಹಮ್ಮಿಕೊಳ್ಳಲಾಗಿದ್ದು,
​21 ವರ್ಷಕ್ಕಿಂತ ಮೇಲ್ಪಟ್ಟ ಆಸಕ್ತ ಯುವತಿಯರು ಮತ್ತು ಮಹಿಳೆಯರಿಗೆ ಚಲನಚಿತ್ರ ನಿರ್ಮಾಣ ಕುರಿತು ವಿಶೇಷ ತರಬೇತಿ ನೀಡಲಾಗುತ್ತದೆ.

*ಅರ್ಜಿ ಸಲ್ಲಿಸುವ ವಿವರ ಹಾಗೂ ನಿಯಮಗಳು*:

​ಅರ್ಜಿ ಸಲ್ಲಿಸಲು 2026 ನೇ ನವೆಂಬರ್ 10  ಕೊನೆಯ  ದಿನವಾಗಿದ್ದು, ನಂತರ ಬರುವ ಅರ್ಜಿಗಳನ್ನು ಪರಿಗಣಿಸಲಾಗುವುದಿಲ್ಲ. ಆಸಕ್ತರು,ಅಕಾಡೆಮಿಯ ಅಧಿಕೃತ ವೆಬ್‌ಸೈಟ್ www.kca.karnataka.gov.in ಅಥವಾ kca.filmmakingworkshop@gmail.com ಇಮೇಲ್ ಮೂಲಕ ಆನ್‌ಲೈನ್‌ನಲ್ಲಿ ಅರ್ಜಿ ಸಲ್ಲಿಸಬಹುದಾಗಿದೆ.

*ವಿಶೇಷ ​ ಸೂಚನೆ*:
ಕಾರ್ಯಕ್ರಮದಲ್ಲಿ ಭಾಗವಹಿಸುವ ಶಿಬಿರಾರ್ಥಿಗಳಿಗೆ ಅಕಾಡೆಮಿಯ ವತಿಯಿಂದ ಯಾವುದೇ ವಸತಿ ಸೌಲಭ್ಯ ಹಾಗೂ ಪ್ರಯಾಣದ ಖರ್ಚನ್ನು ಒದಗಿಸುವುದಿಲ್ಲ.

*​ಹೆಚ್ಚಿನ ಮಾಹಿತಿಗಾಗಿ*, ಮೊಬೈಲ್ ಸಂಖ್ಯೆ: 8904645529  (ಕಚೇರಿ ಅವಧಿಯಲ್ಲಿ ಸಂಪರ್ಕಿಸಬಹುದು) ಅಥವಾ
​ಇಮೇಲ್: chalanachitraacademy@gmail.com ಅಥವಾ ದೂರವಾಣಿ: 080-23493410 / 080-23493441 ಅಥವಾ ಕರ್ನಾಟಕ ಚಲನಚಿತ್ರ ಅಕಾಡೆಮಿ, ಕನ್ನಡ ಚಲನಚಿತ್ರ ಅಮೃತೋತ್ಸವ ಭವನ ಸಂಕೀರ್ಣ, ನಂ.20/ಎ, ನಂದಿನಿ ಲೇಔಟ್, ಬೆಂಗಳೂರು - 560096.ಇಲ್ಲಿ ಸಂಪರ್ಕಿಸಬಹುದು ಎಂದು ಕರ್ನಾಟಕ ಚಲನಚಿತ್ರ ಅಕಾಡೆಮಿಯ ರಿಜಿಸ್ಟ್ರಾರ್ ಶ್ರೀ  ವಿನೋದ್ ಚಂದ್ರ ಅವರು ಪ್ರಕಟಣೆಯಲ್ಲಿ ತಿಳಿಸಿದ್ದಾರೆ.
